ที่ มท ๐๘๑๐.๖/

ถึง สำนักงานส่งเสริมการปกครองท้องถิ่นจังหวัดทุกจังหวัด

 ตามที่กรมส่งเสริมการปกครองท้องถิ่น ได้มีหนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๐.๖/ว ๒๑๐๘ ลงวันที่ ๙ กรกฎาคม 2561 แจ้งจัดสรรงบประมาณเพื่อดำเนินการขยายผลโครงการ อปท.ต้นแบบจัดการน้ำตามปรัชญาของเศรษฐกิจพอเพียง (ธนาคารน้ำใต้ดิน) โดยให้จังหวัดจัดประชุมซักซ้อมวางแผนการจัดทำธนาคารน้ำใต้ดิน ลงมือปฏิบัติการจัดทำธนาคารน้ำใต้ดินขององค์กรปกครองส่วนท้องถิ่นต้นแบบที่ผ่านการประชุมเชิงปฏิบัติการสร้างความรู้สู่ครู ก ติดตามผลการดำเนินงาน พร้อมรายงานปัญหา อุปสรรค ความสำเร็จ และถอดบทเรียนธนาคารน้ำใต้ดินขององค์กรปกครองส่วนท้องถิ่นที่ดำเนินการเสร็จสิ้นกระบวนการ นั้น

 ดังนั้น เพื่อให้การดำเนินโครงการ อปท.ต้นแบบจัดการน้ำตามปรัชญาของเศรษฐกิจพอเพียง (ธนาคารน้ำใต้ดิน) บรรลุตามวัตถุประสงค์ กรมส่งเสริมการปกครองท้องถิ่น ขอให้จังหวัดถอดบทเรียนองค์กรปกครองส่วนท้องถิ่นต้นแบบที่ดำเนินการจัดทำธนาคารน้ำใต้ดินเสร็จสิ้นกระบวนการแล้ว และสามารถขยายผลเป็นศูนย์เรียนรู้ให้องค์กรปกครองส่วนท้องถิ่นอื่น อย่างน้อยจังหวัดละ ๑ แห่ง โดยรายงานผลการดำเนินงานดังกล่าวให้กรมส่งเสริมการปกครองท้องถิ่นทราบ ภายในวันศุกร์ที่ ๒๘ กันยายน ๒๕๖๑ รายละเอียดปรากฏตามสิ่งที่ส่งมาด้วย

 กรมส่งเสริมการปกครองท้องถิ่น

 กันยายน ๒๕61

กองพัฒนาและส่งเสริมการบริหารงานท้องถิ่น

ส่วนส่งเสริมการพัฒนาเศรษฐกิจ สังคม และคุณภาพชีวิต

โทร. ๐-๒๒๔๑-๙๐๐๐ ต่อ ๔๑04 โทรสาร ต่อ 4103

ผู้ประสานงาน นางสาวเบญจวรรณ ไวยวุฒินันท์ โทร. 0 9291 5554 9